Μίνι και Μόσκοβιτς

Το Μίνι και Μόσκοβιτς () είναι  αμερικανική αισθηματική-δραματική ταινία του 1971 σε σενάριο και σκηνοθεσία του Τζον Κασσαβέτης, με πρωταγωνιστές την σύζυγό του, Τζένα Ρόουλαντς και τον Σίμουρ Κάσελ στους ρόλους της Μίνι και του Μόσκοβιτς, αντίστοιχα.

 Πλοκή 
Ο Σίμουρ Μόσκοβιτς είναι ένας εκκεντρικός παρκαδόρος που μόλις μετακόμισε από τη Νέα Υόρκη στο Λος Άντζελες. Η Μίνι Μουρ είναι μια επιμελήτρια μουσείου που βρίσκεται σε κακοποιητική σχέση με έναν παντρεμένο άντρα που λέγεται Τζιμ. Μετά από έναν καυγά τους, απογοητεύεται από την αγάπη και τις ουσιαστικές σχέσεις. Η Μίνι μιλάει με την συνάδελφο και φίλη της, Φλόρενς, σχετικά με το γήρας και τις πιθανότητες της να βρει τον κατάλληλο άντρα.

Την επόμενη μέρα, η Φλόρενς έστησε ένα ραντεβού στα τυφλά μεταξύ της Μίνι και ενός μίζερου χήρου, του Ζέλμο. Το ραντεβού πάει άσχημα και τελειώνει με τον Ζέλμο να την κυνηγάει έξω από το εστιατόριο. Ο Σίμουρ, που δουλεύει στο πάρκινγκ, είναι μάρτυρας της αναταραχής και εμπλέκεται σε μια φυσική διαμάχη με τον Ζέλμο. Ο Σίμουρ καταφέρνει να χτυπήσει τον Ζέλμο, προκαλώντας του αιμορραγία στο πρόσωπο του, ο οποίος φεύγει κλαίγοντας, παρατώντας την Μίνι. Ο Σίμουρ προσφέρει να την γυρίσει, εκείνη αρνείται, αλλά ο Σίμουρ την κυνηγάει στο φορτηγό του και την αναγκάζει να μπει μέσα. Την πηγαίνει στην εργασία της, το Μουσείο Τέχνης τησ Κομητείας του Λος Άντζελες (Los Angeles County Museum of Art). Ο Τζιμ την περιμένει μέσα μαζί με τον γιο του και τερματίζει τη σχέση, αποκαλύπτοντας της ότι η σύζυγος του αποπειράθηκε να αυτοκτονήσει. Θυμωμένη και πληγωμένη, η Μίνι χτυπάει τον Τζιμ.

Ο Σίμουρ εμφανίζεται στο σπίτι της Μίνι για να την αντιμετωπίσει για το ότι του κόστισε τη δουλειά του στο πάρκινγκ. Την πηγαίνει σε ένα μπαρ για ένα ποτό και μετά της εξομολογείται τον έρωτά του για εκείνη σε μια καντίνα. Την κατακρίνει επειδή δεν του ανταποδίδει τα ίδια αισθήματα. Αφού άφησε τη Μίνι, ο Σίμουρ έφερε μια γυναίκα στο διαμέρισμά του για να περάσει την νύχτα μαζί της.

Ο Σίμουρ πηγαίνει την Μίνι σε ένα παγωτατζίδικο και σε ένα μπαρ. Στο πάρκινγκ χορεύουν μετά μουσικής και φιλιούνται. Όταν η Μίνι δεν τον συστήνει στους πλούσιους φίλους της στο δρόμο για το μπαρ, εκείνος θυμωμένος την παρατάει, όπως είχε κάνει και ο Ζέλμο. Ένας πλούσιος άντρας την οδηγεί στο σπίτι της, όπου περιμένει ο Σίμουρ. Οι δυο άντρες έρχονται στα χέρια, με τη Μίνι στη μέση να τραυματίζεται.

Ο Σίμουρ φέρνει την Μίνι μέσα στο σπίτι για να την περιθάλψει, όπου του παραδέχεται ότι δεν βλέπει μέλλον με εκείνον. Επιμένοντας πως είναι φτιαγμένοι ο ένας για τον άλλο, ο Σίμουρ απειλεί να αυτοκτονήσει και στη συνέχεια, όντας αλλόφρων, κόβει το μουστάκι του. Η Μίνι τελικά συμφωνεί να τον παντρευτεί και λέει στην μητέρα της τα νέα. Η Μίνι και ο Σίμουρ πάνε για δείπνο με τις μητέρες τους, οι οποίες διστάζουν και αμφιβάλλουν για το γάμο. Η μητέρα του Σέιμουρ τον αποκαλεί "αλήτη" και λέει στην Μίνι ότι θα μπορούσε να τα καταφέρει πολύ καλύτερα από τον γιο της. Η μητέρα της Μίνι είναι συγκλονισμένη και σχεδόν άφωνη με την ξαφνική είδηση, σε συνδυασμό με την εμφάνιση και την προσωπικότητα του Σίμουρ.

Η Μίνι και ο Σίμουρ παντρεύονται γελώντας καθώς ο ιερέας ξεχνάει τις γραμμές του και ψάχνει τα σημειώματά του. Η ταινία τελειώνει δείχνοντας ένα ηλιόλουστο πάρτι γενεθλίων στην πίσω αυλή του σπιτιού τους, πιθανότατα για το δικό τους παιδί.

 Διανομή ρόλων 

 Παραγωγή 
Το Μίνι και Μόσκοβιτς είναι ανάμεσα σε έναν μικρό αριθμό ταινιών χαμηλού προϋπολογισμού (λιγότερο από 1 εκατομμύριο δολάρια) που χρηματοδοτήθηκαν από τη Universal Studios στις αρχές της δεκαετίας του 1970, σε μια προσπάθεια να αντιγράψουν την επιτυχία του Easy Rider. Λίγους μήνες μετά την κυκλοφορία της ταινίας, τα Universal Studios μείωσαν τη διάρκεια της ταινίας αφαιρώντας μια σκηνή κοντά στην αρχή της, αλλά με αυτόν τον τρόπο παραβίασαν τη σύμβαση του στούντιο με τον Κασσαβέτη. [παραπομπή] Σε όλες τις κυκλοφορίες (συμπεριλαμβανομένου του DVD) από τότε λείπει αυτή η σκηνή.

Τα γυρίσματα πραγματοποιήθηκαν από τα τέλη Μαρτίου έως τα μέσα Ιουνίου 1971 στο Λος Άντζελες και τη Νέα Υόρκη.

 Υποδοχή 
Η ταινία έλαβε γενικά θετικές κριτικές. Το 1973, ο Κάσσαβετης ήταν υποψήφιος για το βραβείο Writers Guild of America για την Καλύτερη Κωμωδία που γράφτηκε απευθείας για τον κινηματογράφο.

Στην ιστοσελίδα κριτικών Rotten Tomatoes, η ταινία έχει βαθμολογία έγκρισης 82% με βάση 17 κριτικές, με μέση βαθμολογία 7,4/10.

 Παραπομπές 

 Εξωτερικοί συνδέσμοι 

Κατηγορία:Ταινίες παραγωγής Universal Pictures
Κατηγορία:Ταινίες γυρισμένες στη Νέα Υόρκη
Κατηγορία:Ταινίες γυρισμένες στο Λος Άντζελες
Κατηγορία:Ταινίες τοποθετημένες στο Λος Άντζελες
Κατηγορία:Αμερικανικές ανεξάρτητες ταινίες
Κατηγορία:Ταινίες του 1971
Κατηγορία:Σελίδες με μη επιθεωρημένες μεταφράσεις
Κατηγορία:Αγγλόφωνες ταινίες
Κατηγορία:Αμερικανικές αισθηματικές δραματικές ταινίες